PATVIRTINTA Šiaulių logopedinio lopšelio-darželio direktoriaus 2017 m. gruodžio 12 d. įsakymu Nr. V3-188 (1.6.)

ŠIAULIŲ LOGOPEDINIO LOPŠELIO-DARŽELIO

DARBUOTOJŲ MAITINIMO ORGANIZAVIMO TVARKOS APRAŠAS

# I BENDROSIOS NUOSTATOS

 1. Darbuotojų maitinimo organizavimo Šiaulių logopediniame lopšelyje-darželyje (toliau- Logopedinis lopšelis-darželis) tvarkos aprašas (toliau – Aprašas) nustato darbuotojų maitinimo organizavimo Logopediniame lopšelyje-darželyje tvarką, finansavimo sąlygas ir atlyginimo už maitinimo paslaugas apskaičiavimo tvarką.

 2. Logopediniame lopšelyje-darželyje visiems pageidaujantiems darbuotojams yra sudarytos sąlygos pavalgyti šilto maisto.

**II MAITINIMO ORGANIZAVIMAS ĮSTAIGOJE**

 3. Darbuotojams atskirai maistas neruošiamas ir įstaigoje ruošiamų porcijų dydis nekeičiamas.

 4. Darbuotojai moka už maitinimo paslaugas pagal Šiaulių miesto savivaldybės tarybos nustatytą atlyginimo dydį, skirtą darželio ir priešmokyklinėms grupėms.

 5. Atlyginimas už maitinimo paslaugas susideda iš dviejų dalių:

 5.1. už produktus (1 maitinimas (pietūs) – 0,96 Eur, 1 maitinimas (pusryčiai arba pavakariai) – 0,48 Eur, 2 maitinimai – 1,44 Eur, 3 maitinimai – 1,92 Eur);

 5.2. už patiekalų gamybą ( 0,58 Eur).

 6. Darbuotojai, norintys maitintis Logopediniame lopšelyje-darželyje, pateikia prašymą Logopedinio lopšelio-darželio direktoriui.

 7. Darbuotojai, pageidaujantys maitintis, kiekvieną pirmadienį informuoja darbuotoją, atsakingą už maitinimo organizavimą dėl savaitės maitinimosi poreikio, kuris fiksuojamas Darbuotojų maitinimosi žiniaraštyje.

 8. Darbuotojų maitinimosi žiniaraščio formą nustato Logopedinio lopšelio-darželio direktorius (priedas).

 9. Darbuotojas, atsakingas už maitinimo organizavimą paskutinę mėnesio darbo dieną teikia Logopedinio lopšelio-darželio direktoriui tvirtinti Darbuotojų maitinimosi žiniaraštį.

 10. Darbuotojai sumoka už maitinimo paslaugas iki einamojo mėnesio 20 dienos pervesdami pinigus į Logopedinio lopšelio-darželio sąskaitą.

 11. Už maitinimo paslaugą gaunamos pajamos įtraukiamos į apskaitą kaip Logopedinio lopšelio-darželio pajamų lėšos. Logopedinio lopšelio-darželio direktorius užtikrina, kad gautos pajamos už maisto produktus būtų naudojamos tik maisto produktams įsigyti, o pajamos, gautos už patiekalų gamybą, būtų naudojamos virtuvės darbuotojų darbo užmokesčiui, socialinio draudimo įmokoms, elektros energijai, karšto ir šalto vandens sąnaudoms, laboratoriniams vandens kokybės tyrimams, svarstyklių ir termometrų patikrai, įrenginių remontui ir kitoms išlaidoms, tiesiogiai susijusioms su virtuvės veikla, padengti. Jei Logopedinis lopšelis-darželis turi pakankamai lėšų anksčiau šiame punkte nurodytoms reikmėms apmokėti, gali planuoti ir panaudoti lėšas prekėms, paslaugoms, maitinimo bloko patalpų remontui ir ilgalaikiam turtui įsigyti.

# III. BAIGIAMOSIOS NUOSTATOS

 12. Už bendruomenės narių maitinimo organizavimą atsako Logopedinio lopšelio-darželio direktorius.

 13. Logopedinio lopšelio-darželio direktorius inicijuoja darbuotojų supažindinimą su šiuo aprašu.

 14. Aprašas skelbiamas Logopedinio lopšelio-darželio interneto svetainėje.

 15. Aprašą keičia ar naikina Logopedinio lopšelio-darželio direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_